[{"text_idx": "#000006", "text": "Mae yna nifer o ffyrdd i fwynhau\u2019r byd naturiol o\u2019m hamgylch, ac rydym yn ffodus ofnadwy yng Nghymru bod gennym ni gymaint o ardaloedd naturiol i ymweld a\u0302 nhw! Gallwch fynd am dro i\u2019r traeth agosaf i wylio\u2019r haul yn machlud, beicio ar hyd y llwybrau beic lleol, mynd am dro ar hyd y llwybr arfordir i rythu ar olygfeydd godidog, neu hyd yn oed ymweld a\u0302 heneb leol, fel Bryngaer Pendinas."}, {"text_idx": "#000007", "text": "Pendinas yw\u2019r Fryngaer amddiffynnol fwyaf yng Ngheredigion, allan o 230 o fryngaerau arall. Wedi ei leoli wrth aber dwy afon, y Rheidiol i\u2019r gogledd ac yr Ystwyth i\u2019r de, ac ochr orllewinol y gaer yn llechu\u2019n serth i\u2019r mo\u0302r, roedd Pendinas yn safle o bwysigrwydd enfawr. Fel y gwyddom, roedd y Celtiaid yn poblogi Pendinas ar un adeg, ond heddiw mae yna nifer mawr o rywogaethau yn galw\u2019r fryngaer wych hyn yn gartref. Yn ogystal ag edmygu\u2019r golygfeydd prydferth wrth gerdded ar hyd y llwybrau gwahanol dros Bendinas, byddwch hefyd yn gweld amrywiaeth o anifeiliaid fel gloy\u0308nnod byw, pryfed fel y \u2018froghoppers\u2019, gwenyn bach prysur, y fadfall gyffredin, neidr ddefaid a llawer mwy! Mae anifeiliaid mwy o faint fel y llwynog, y ffwlbart, y wenci a\u2019r gwningen hefyd creu eu cartrefi bacha r hyd a lled yr heneb. Mae Pendinas hefyd wedi ei orchuddio gan blanhigion anhygoel fel y bysedd cw\u0302n, neu \u2018clatsh y cw\u0302n\u2019 fel y baswn i\u2019n dweud, a botwm crys sy\u2019n ymylu\u2019r llwybrau cerdded. Mae\u2019r eithin melyn o hyd yn ei flodau sydd yn golygu, yn o\u0302l yr hen ddywediad bod cusanu yn dal i fod mewn ffasiwn!"}, {"text_idx": "#000009", "text": "LLun o\u2019r eithin yn ffynnu ar Bendinas, yn profi bod cusanu dal yn fasiynol!"}, {"text_idx": "#000010", "text": "Llun yn dangos y Fadfall Cyffredin yn gorwedd yn yr haul ar Bendinas."}, {"text_idx": "#000011", "text": "Llun o\u2019r \u2018Froghopper\u2019, pryfyn sydd yn cuddio yng nghanol tafod y Gwcw!"}]